Receipt for money in settlement of dispute
Material: papyrus
Place: Syene
Categories: Quittung
Geld
Schuld
versäumte Aufzucht
Mutter
βασιλείας τοῦ θειοτάτου ἡμῶν δεσπότου Φλαυίου Τιβερίου Μαυρικίου τοῦ αἰωνίου Αὐγούστου 
Αὐτοκράτορος καὶ μεγίστου εὐεργέτο ἔτους τετάρτου καὶ ὑπατείας τοῦ αὐτοῦ δεσπότου 
ἡμῶν ἔτους δευτέρου  Θὼκ  κγ  τῆς τετάρτης ἰνδικτίονος  ἐν Συήνῃ. 
Αὐρηλία Τσώνη θυγάτηρ Μηνᾶ ἐκ μητρὸς Ταπίας μοναχὴ ὁρμωμένη ἀπὸ Συήνης 
ἡ  καὶ ἑξῆς ὑπογραφέα παρέχουσα τὸν ὑπὲρ αὐτῆς ὑπογράφοντα καὶ μάρτυρας 
τοὺς ἑξῆς κατʼ ἐπιτροπὴν αὐτῆς καὶ αἴτησιν προσμαρτυροῦντας ταύτῃ τῇ παρούσῃ 
ὁμολογίᾳ τῆς ἀμεριμνείας  Αὐρηλίᾳ Ταπίᾳ θυγατρὶ Τσίου ἐκ μητρὸς Μαριὰμ 
ἄνευ κυρίου αὐτη ἀνδρὸς χρηματίζουσα ἰδίᾳ μου μητρὶ ὁρμωμένῃ ἀπὸ τῆς αὐτῆς 
Συήνης χαίρειν. ἐπειδήπερ πρώην ὁ μακάριός μου πατὴρ Μηνᾶς ἔσχεν σε 
εἰς νομίμου γάμου κοινωνίαν καὶ μετὰ τὴν γέννησίν μου ἔτι νέας οὔσης 
κατὰ διαβουλικὴν καὶ σατανικὴν ἐνέργειαν ἀπεχωρίσθης ἀπʼ αὐτοῦ,  δεδωκότος 
δέ σοι τοῦ προειρημένου μου πατρὸς Μηνᾶ χρυσοῦ νομισμάτια τέσσερα  καὶ μετὰ τὸ 
προβεβηκέναι με τῇ ἐννόμῳ ἡλικίᾳ ἐπεξῆλθόν σοι ἐνάγουσα ἕνεκα 
τῶν αὐτῶν τεσσάρων  νομισμάτων λέγουσα ταῦτά σοι δοθῆναι περὶ τῆς 
ἐκ  ἀναγκαίας μου τροφῆς. διὰ τὸ οὖν τραφῆναί με ὑπὸ τοῦ 
πατρός μου ἐκβληθεισαν δὲ ὑπὸ σοῦ γενομενης καί  κολλᾶσθαι ἑτέρῳ ἀνδρὶ  
ταῦτα ἐπεξῆλθον σοι ζητοῦσα λαβεῖν,   σοὶ δὲ ἀμφιβάλεις λέγουσα εἶναι 
τὰ αὐτὰ τέσσερα  νομίσματα ὑπὲρ ἀπολύσεως μου καὶ προικός,  καὶ πολλῶν 
λεχθέντων καὶ ἀντιλεχθέντων καὶ δοκιμασθέντων ὕστερον δὲ ἔδοξεν ὥστε 
ἐμὲ τὰ αὐτὰ τέσσερα  νομίσματα δέξασθαι διὰ τὸ ὡς προειρήται ἀνατραφῆναί με 
ὑπὸ τοῦ προειρημένου μου πατρὸς καὶ ἐφʼ ᾧ ἐμὲ μὴ δέξασθαι μήτε λαβεῖν ὑπὲρ σοῦ 
μήτε ἐνάγειν σοι ἢ  τοῖς κληρονόμοις σου ἐν τῷ νῦν καὶ ἐν μηδένι καιρῷ κατὰ μηδένα 
τρόπον ἀφορμῇ μηδεμίᾳ· ὅθεν ἐλήλυθα εἰς ταύτην τὴν ἔγγραφον ἀμεριμνείαν 
ἐξ ἧς ὁμολογῶ μηκέτι μηδένα λόγον ἔχειν πρὸς σὲ μήτε πρὸς τοὺς μετὰ σὲ κληρονόμους 
μήτε ἐνάγειν μήτε ἐγκαλεῖν ἢ  δίαιταν κινῆσαι κατὰ σοῦ ταύτης ἕνεκεν τῆς ὑποθέσεως 
καὶ μήτε δοῦναι μήτε λαβεῖν ὑπὲρ σοῦ μήτε ἄλλος τις ὑπὲρ ὀνόματος μου ἐπελεύσεσθαί 
σοι ἢ τοῖς κληρονόμοις σο ἢ τέκνοις ἢ  ἐγγόνοις σου· εἰ δὲ συμβαίη με κατὰ σοῦ ἐπεξελθεῖν 
ἔν τινι καιρῷ ἢ τοῖς κληρονόμοις σου περὶ οἱουδήποτε πράγματος ἐφʼ ᾧ ἐμὲ παρασχεῖν 
λόγῳ προστίμο παραβάσεως χρυσοῦ ὀγγίαν μίαν  ἔργῳ καὶ δυνάμει ἀπαιτουμενα ἐκ τῆς 
ἐμῆς μετρικῆς ὑποστάσεως καὶ μηδὲν ἰσχύειν κατὰ τῶν ἐγγεγραμμένων ταύτῃ 
τῇ παρούσῃ ὁμολογίᾳ τῆς ἀμεριμνείας ἀλλὰ πρὸς τῷ ἄκοντα ἐμμένειν αὐτῇ ὡς ἐν δημο
σίῳ ἀρχείῳ γεγενημένῃ διὰ τὸ ἐμοὶ ἀνάγκης μὴ ἐπικειμένης ἢ ἀπάτης ἢ δόλου τινὸς 
ἀλλὰ διὰ τὸ ἐμὲ οὕτω δεδόχθαι καὶ πεπληρῶσθαι τὰ προγεγραμμένα νομισμάτια τέσσερα  
καὶ ταυτα ἐκθέσθαι σοι τὴν ἔγγραφον ἀσφάλειαν ἤτις κυρία ἔσται καὶ βεβαία καὶ ἀρραγη 
καὶ ἀσαλευτον καὶ ἐννομον ἁπανταχο προφερομενην καὶ ἐμφανιζομενην μεθʼ ὑπο
γραφῆς τοῦ ὑπὲρ ἐμοῦ ὑπογράφοντος κατὰ παράκλησιν ἐμὴν καὶ ἀξίωσιν καὶ τῶν 
ἑξῆς μαρτυρούντων καὶ ἐπερωτηθεῖσα κατὰ πρόσωπον ταῦθʼ οὕτως καλῶς ἔχειν 
ποιεῖν ὡμολόγησα καὶ ἀπέλυσα.    Αὐρηλία Τσώνη θηκάτηρ Μηνας μητρὸς Ταπίας 
μοναχὴ ἀπὸ Συήνης ἡ προκ ἐθέμεν ταυτα τὴν ὁμολογίαν καὶ στοιχεῖ ημιν πάν
τα τὰ ἐνγεγραμενων ὡς πρόκ. Φλ Ἰωάννις Ἀβρααμίου ἀκτουαρης ἀριθμοῦ 
Συήνης ἀξιωθὶς ἔγραψα ἡπὲρ αὐτῆς γράματα μὴ εἰδηείης.  
  Παθερμούθις Σερήνου ἐλάχ πρεσβ Συήνης μαρτυρῶ.  
  Φλ Ἀλλάμων Δίου στρα ἀριθμοῦ Συήνης μαρτυρῶ.  
  Φλ Παείων Δίου στρα ἀριθμοῦ Συήνης μαρτυρῶ.  
  Ἴσακος Ταείονος ἀρχιδιάκο τῆς ἁγίας Μαρίας Συήνης μαρτυρῶ. 
  Παπνούθις Αἰων διάκο ἐκκλ Συήνης μαρτυρῶ.  
  Φλ Διόσκυρος Ἰωάνου κεντυρ ἀριθμ Συήνης μαρτυρῶ. 
  Φλ Ἑρμίας Ἰωαννης στρα ἀριθμοῦ Συήνης μαρτυρῶ.  
  διʼ ἐμοῦ Μάρκου Ἄπα Δίου ἐγράφη.
ὁμολογί ἀμεριμνεια γεναμ π Τσώνης θυγατρὸς Μηνᾶ μοναχῆς ἀπὸ Συήνης   πρὸς Ταπίαν 
τὴν μητέρα.